MMS ble først beskrevet av Jim Humble som i 2006 publiserte boken som omhandlet påståtte medisinske effekter av stoffet. Det påstås blant annet at oralt inntak av MMS kurerer kreft, HIV og malaria. Gjennom sin organisasjon selger Humble bøker og publikasjoner som omhandler MMS, og han påstår at hundretusener av liv har blitt reddet på grunn av hans oppdagelse av MMS. Han påstår også at det er gjort over 100.000 vitenskapelige tester av hans produkt uten at det er redegjort for disse. MMS har de senere årene særlig blitt markedsført som en kur mot autisme.